**ХӨДӨЛМӨР ЭРХЛЭЛТИЙГ ДЭМЖИХ ТӨСӨЛ**

**Олон улсын хөгжлийн ассоциацийн зээлийн дугаар: Р159215**

**АЖЛЫН ДААЛГАВАР**

**Бичил бизнес эрхлэгчдэд бизнесийн хурдасгуурын сургалт зохион байгуулах чиглэлээр орон нутгийн санхүүгийн бус үйлчилгээний байгууллагыг чадавхжуулах**

**Үндэслэл**

Хөдөлмөр, нийгмийн хамгааллын яам (ХНХЯ) нь Дэлхийн банкны санхүүжилттэй “Хөдөлмөр эрхлэлтийг дэмжих төсөл” (ХЭДТ)-ийг 2017-2021 онд хэрэгжүүлж байна. Төсөл нь ажил хайгчид болон бичил бизнес эрхлэгчдийн хөдөлмөрийн зах зээлийн боломжуудыг нэмэгдүүлэх зорилготой.

Төслийн хоёрдугаар бүрэлдэхүүн хэсэг нь хөдөлмөрийн зах зээлийн зарим идэвхтэй хөтөлбөрийг шинэлэг аргачлалаар төлөвлөн туршихад чиглэж байна. Хөдөлмөр эрхлэлтийн үндэсний зөвлөлийн 2018 оны 6 дугаар сарын 27-ны өдрийн 02 дугаар тогтоолоор “Хөдөлмөрийн зах зээлийг дэмжих туршилтын хөтөлбөр” (ХЗЗДТХ)-ийг баталсан. ХЗЗДТХ нь (i) Хөдөлмөр эрхлэлтийн цогц сургалт, (ii) Бичил бизнес эрхлэгчдийг дэмжих арга хэмжээ, (iii) Орон нутгийн санаачилгын төсөл гэсэн үндсэн 3 дэд хөтөлбөртэй.

Үүний дагуу цогц сургалт болон орон нутгийн санаачилгын төслийн хэрэгжилтийг зохицуулах удирдамжийг Хөдөлмөр, нийгмийн хамгааллын сайдын А/281 тоот тушаалаар, Бичил бизнес эрхлэгчдэд санхүүгийн болон санхүүгийн бус дэмжлэг үзүүлэх арга хэмжээний хэрэгжилтийг зохицуулах удирдамжийг А/280 тоот тушаалаар тус тус баталсан. Хөдөлмөр, халамжийн үйлчилгээний ерөнхий газар (ХХҮЕГ) нь Хөдөлмөр эрхлэлтийг дэмжих сан (ХЭДС)-аар дамжуулан ХЭДТ-ийн Бүрэлдэхүүн 2-т багтах эдгээр арга хэмжээний хэрэгжилтийг бүхэлд нь хариуцаж байна.

Бичил бизнес эрхлэгчдийг дэмжих арга хэмжээ нь а) сонирхлоо илэрхийлж бүртгүүлсэн иргэдэд зориулсан бизнес санаа хөгжүүлэх, бизнесийн төсөл боловсруулах аргачлал болон жижиг зээлийн нөхцөл, шаардлагын талаар мэдээлэл олгох зээлийн өмнөх хоёр өдрийн сургалт, б) сонгогдсон бичил бизнес эрхлэгчдэд 5-аас 10 сая хүртэлх төгрөгийн хэмжээтэй зээлийг банкаар дамжуулан олгох, в) зээлийн дараах санхүүгийн бус дэмжлэг үзүүлэх (50 цагийн бизнес хурдасгуурын сургалт, 20-30 цагийн бизнесийн зөвлөгөө) үйлчилгээнээс бүрдэнэ.

2019 онд ХЭДТ нь бичил бизнес эрхлэгчдийг дэмжих энэхүү арга хэмжээг 21 аймагт хэрэгжүүлнэ. Зээлийн өмнөх сургалтыг аймгуудын Хөдөлмөр, халамжийн үйлчилгээний газрууд зохион байгуулах бөгөөд сонгогдсон дамжуулан зээлдүүлэх банк нь 21 аймагт бичил зээлийг олгоно. Харин санхүүгийн бус үйлчилгээ үзүүлэх байгууллагыг тухайн аймагт үйл ажиллагаа явуулж буй энэ чиглэлийн байгууллагуудаас сонгоно. Зээлийн өмнөх сургалтад хамрагдах бичил бизнес эрхлэгчдийн бүртгэлийг 2019 он 7 дугаар сараас эхлүүлэхээр төлөвлөж байна. Зээлийн олголтыг 2019 оны 8 дугаар сараас, бичил бизнес эрхлэгчдийг дэмжих санхүүгийн бус үйлчилгээг 2019 оны 9 дүгээр сараас тус тус эхлүүлэхээр төлөвлөөд байна.

ХЭДТ-өөс судалснаар аймгуудын санхүүгийн бус үйлчилгээ үзүүлэх байгууллагууд нь харьцангуй хязгаарлагдмал чадамжтай байгаа бөгөөд харин Улаанбаатар хотод гарааны бизнес эхлүүлэх болон бизнесийн хурдасгуурын чиглэлээр олон улсад танигдсан хөтөлбөрийн дагуу дэвшилтэт сургалт явуулдаг хэд хэдэн сургалтын байгууллагууд байна. Тиймээс ХЭДТ нь орон нутагт бичил бизнес эрхлэгчдэд зориулсан бизнес хурдасгуурын сургалт явуулах байгууллагуудыг чадавхжуулах зорилгоор дотоодын зөвлөх компанитай гэрээ байгуулан ажиллахаар төлөвлөөд байна.

Тиймээс энэхүү ажлын даалгавар нь уг ажлыг гүйцэтгэх дотоодын зөвлөхийн гүйцэтгэх ажлын хүрээ, гарах үр дүнг тодорхойлж байгаа юм.

|  |  |
| --- | --- |
| **Зөвлөхийн ажлын агуулга, хүрээ** | 1. **ХЗЗДТХ-ийн хүрээнд бичил бизнес эрхлэгчдэд санхүүгийн бус үйлчилгээ үзүүлэх байгууллагуудад зориулан олон улсын болон бүсийн хэмжээний дэвшилтэт сургалтын хөтөлбөрийг нутагшуулан боловсруулах.**  Уг ажлыг гүйцэтгэхдээ зөвлөх байгууллага нь бизнесийн хурдасгуурын чиглэлээрх өөрсдийн ашиглаж буй сургалтын хөтөлбөрийг аймагт бичил бизнес эрхлэгчдэд зориулан сургалт явуулах орон нутгийн байгууллагууд ашиглах боломжтой байхаар тохируулан боловсруулж, сайжруулах юм. Сургалтын хөтөлбөр нь дараах агуулгатай байна:  * Суралцагчдын эзэмшин мэдлэг, чадварын тодорхойлолт; * Оролцоонд тулгуурласан, модульт сургалтын 50 цагийн агуулга (7 өдрийн сургалт); * Хичээлийн төлөвлөгөө, слайд/тараах материал болон сургагч багш нарт зориулсан заавар бүхий сургалтын гарын авлага;  1. ХХҮЕГ болон Мэргэжлийн боловсрол, сургалтын үнэлгээний төв (МБСҮТ)-тэй зөвлөлдөн **сургалтын модулийг эцэслэн боловсруулж,** ХНХЯ-ны ХХҮЕГ-аар баталгаажуулах. 2. Aймгуудад санхүүгийн бус үйлчилгээ үзүүлэх байгууллагуудад зориулан **сургагч багш бэлтгэх 3 өдрийн сургалтыг** Улаанбаатар хотод зохион байгуулах. Сургалтын зохион байгуулалтын зардлыг ХЭДТ хариуцна. 3. Эцэслэн батлагдсан сургалтын хөтөлбөр болон хичээлийн төлөвлөгөө, слайд/тараах материал, сургагч багш нарт зориулсан заавар бүхий сургалтын гарын авлагыг **электрон болон хэвлэмэл хувилбараар ХЭДТ цаашид ашиглах эрхтэй байх нөхцөлтэйгөөр хүлээлгэж өгөх.** |
| **Зөвлөхөд тавигдах шаардлага** | Зөвлөх компани нь дараах шаардлагыг хангасан байна. Үүнд:   * Албан ёсны гэрчилгээтэй бүхий хуулийн этгээд байх; * Олон улсын эвсэл бүсийн хэмжээнд хүлээн зөвшөөрөгдсөн бизнесийн сургалтын хөтөлбөр ашиглаж буй туршлагатай байх; * Бизнесийн сургалтын модуль, агуулга боловсруулж, сургалт зохион байгуулж байсан 5-аас доошгүй жилийн туршлагатай байх; * Модульт сургалт, оролцоонд тулгуурласан сургалт болон сургалтын хөтөлбөр боловсруулах чиглэлээр мэдлэг, туршлагатай сургагч багш нартай байх; |

|  |  |
| --- | --- |
| **Явцын тайлан, үр дүнг хянах** | Зөвлөх компани нь ХНХЯ болон ХЭДТ-ийн Төсөл хэрэгжүүлэх нэгж (ТХН)-ийн хяналт дор дээрх ажлуудыг гүйцэтгэнэ. Зөвлөхийн ажлын гүйцэтгэлийг дараах шалгуур үзүүлэлтүүдээр үнэлнэ:  -Ажлын даалгаварт тусгагдсан ажлуудыг бүрэн гүйцэтгэсэн байдал;  -Нийлүүлэх үр дүнг заасан хугацаанд гүйцэтгэсэн байдал;  -Гүйцэтгэсэн ажлын чанар. |
| **Гэрээний хугацаа** | Зөвлөх компани нь **2019 оны 07 дугаар сарын 20-оос 09 дүгээр 20-ыг хүртэл 25** ажлын өдөрт уг ажлыг гүйцэтгэнэ. |
| **Нийлүүлэх бүтээгдэхүүн** | Зөвлөх компани нь дараах бүтээгдэхүүнүүдийг ХЭДТ-д нийлүүлнэ. Үүнд:   1. Сургалтын хөтөлбөрийн төслийг 2019 оны 8 дугаар сарын 15-ны дотор; 2. Сургалтын хөтөлбөрийн эцэслэгдсэн хувилбарыг 2019 оны 8 дугаар сарын 25-ны дотор; 3. Сургагч багш бэлтгэх сургалтын хөтөлбөр, сургалтын тараах материал болон сургагч багш нарт зориулсан зааврыг 2019 оны 8 дугаар сарын 30-ны дотор; 4. Сургагч багш бэлтгэх сургалт зохион байгуулах ажлыг 2019 оны 9 дүгээр сарын 2-оос 6-ны долоо хоногийн дотор; 5. Сургалтын хөтөлбөр болон хичээлийн төлөвлөгөө, слайд/тараах материал, сургагч багш нарт зориулсан заавар бүхий сургалтын гарын авлагын эцсийн хувилбарыг хэвлэмэл болон электрон хувилбараар хүлээлгэн өгөх; |
| **Тайлан, төлбөрийн хуваарь** | Зөвлөх компани нь ХНХЯ болон ХЭДТ-ийн ТХН-д сар бүр ажлаа тайлагнана.  Ажлын хөлсийг дараах хуваарийн дагуу төлнө:   1. Гэрээний дүнгийн 70%-ийг нийлүүлэх бүтээгдэхүүн # 1 болон #2-ыг нийлүүлсний дараа; 2. Гэрээний дүнгийн 30%-ийг нийлүүлэх бүтээгдэхүүн # 3, #4 болон #5-ыг нийлүүлсний дараа; |